Til: Kommunen v/ordfører, kommunedirektør og barnehageansvarlig  
Kopi: Gruppeledere i kommunestyret

# Spørsmål fra <barnehagen vår> om høringssvar ‘Ny finansiering av private barnehager’ fra <vår kommune>.

[Storberget-utvalget](https://www.regjeringen.no/no/aktuelt/foreslar-endringer-i-finansieringen-av-private-barnehager/id2861081/) har lagt frem to ulike modeller for finansiering av private barnehager. Rapporten skal nå ut på høring, med høringsfrist 1. oktober 2021.

<Barnehagen vår> ønsker å komme med innspill til kommunens høringssvar, og har derfor noen spørsmål til hvordan <vår kommune> legger opp å behandle saken:

1. Vil høringsuttalelsen bli politisk behandlet? Når vil det eventuelt skje?
2. Hvordan kan private barnehager i vår kommune komme med innspill/bidra i prosessen med å utforme kommunens høringssvar?

Vi mener det er viktig at private barnehager, og andre som er berørt av forslagene, blir hørt av kommunen, og forventer derfor at det legges opp til en åpen prosess med god mulighet for involvering.

For <Barnehagen vår> er det viktig at endringene i finansieringen av private barnehager gir forutsigbarhet for videre drift, sikrer tilstrekkelig finansiering og fortsatt bygger på likebehandling mellom private og kommunale barnehager.

For utviklingen av barnehagesektoren må den fremtidige finansieringen legge til rette for høyere og jevnere kvalitet og et mangfold av barnehager som foreldre kan velge mellom.

Som medlemsbarnehage i PBL (Private Barnehagers Landsforbund), er vi kjent med at de to forslagene som legges frem av Storberget-utvalget begge gir rom for økt lokal styring med private barnehager, økt tilskudd til små barnehager og ordnede lønns- og arbeidsvilkår for de ansatte. Imidlertid vil viktige elementer i flertallets forslag kunne få svært store og negative konsekvenser for oss som driver privat barnehage, og for barn, foreldre og ansatte i våre barnehager.

Flertallets modell skiller seg fra PBLs modell på en rekke områder, som barnehagen vår mener det er viktig for kommunen å sette seg godt inn i.

Vi imøteser derfor svar fra kommunen på hvordan det er tenkt at arbeidet med høringssvaret fra kommunen følges opp, og hvordan vi kan komme med innspill til dette arbeidet.

Vennlig hilsen

<Navn på kontaktperson>

<Barnehagen vår>.